
Nu er det snart tid til sommerlejr!! Her er yderligere informationer om Spejdernes Lejr 2026 i Hedeland.
Afrejse: 
Vi mødes ved vores hytte kl. 10.00 lørdag den 18. juli. Vi kører i private biler og har behov
for hjælp med kørsel. Vi kører til P-pladsen; Stærkendevej 135S. Her vil der være et ”Kiss and good bye”-område, hvor alle biler, skal sætte spejderne af.
Det forventes, at spejderen selv kan bære sin bagage på ryggen hele vejen til vores egen lejr. Det er ca. 2,5 km. Det er derfor meget vigtigt at man pakker i rygsæk og ikke kuffert, poser eller lignende!
Afhentning: 
Vil være samme sted, søndag den 26. juli kl. 12.30. Også her har vi behov for hjælp til
kørsel. Vi kører til hytten, hvor spejderne kan hentes kl. 13-13.30 (tidspunktet afhænger af,
hvor meget trafik, der er ud af lejren – junior giver besked på Facebook, tropsspejderne skriver selv hjem)

Lommepenge: 
På SL2026 vil al betaling foregå ved et Skejser-armbånd eller betalingskort. For at spejderne ikke skal miste et betalingskort på lejren anvender de Skejser-armbånd. Selve armbåndet vil først blive udleveret på lejren, men I vil modtage en mail fra medlemssystemet med et armbåndsnummer og en instruktion. Armbåndet skal ”fyldes” op hjemmefra.  Der kan dog også sættes penge ind i løbet af lejren. Skejserarmbåndet kan bruges både til at købe slik, is mm., men det kan også bruges til betaling i grejbutikker på lejren, hvor man bl.a. kan købe forskelligt merchandise fra lejren, friluftsgrej mv. Desuden skal man bruge sit skejserarmbånd for at tage et bad (20 kr.). Eventuelt overskud kan efter lejren tilbageføres til det registrerede betalingskort eller doneres til lejren. Søg selv mere information på www.skejser.dk.
Lejrpost: 
Under lejren vil det være muligt at sende en hilsen gennem webshoppen
www.spejderpost.dk. Her kan der bestilles pakker, som bliver leveret direkte på lejren. Det
fungerer som en helt almindelig webshop, hvor der kan lægges slik, snack, kagemænd /koner i kurven. Husk at angive den ønskede leveringsdato. 
Fra ledernes side gør vi opmærksom på, at større mængde slik/kager, vil blive delt ud til hele KFUM Ejby eller, som minimum, i den enkelte enhed.
Besøg på lejren: 
Er naturligvis muligt og vi opfordrer alle til at benytte lejligheden til at få et kig til 30.000
aktive spejdere. Lederne i Ejby har valgt, at vi har åben for besøg i vores egen lejr lørdag den 25. juli 2026. Vi har mulighed for at holde spejderne fri fra aktiviteter mellem kl. 9-12, hvor der vil være mulighed for at besøge os. Medbring en kop og vi giver kaffe eller te. Vær opmærksom på at lejren er stor og der er lange afstande. Vi bor i underlejren ”Skoven”.
Mobiltelefoner og andre elektroniske ting:
Juniorerne skal ikke medbringe mobiltelefon. Erfaringen siger, at det er for svært at styre for den aldersgruppe. Vi vil naturligvis hjælpe dem, hvis de skal give en besked til jer forældre eller lignende. Troppen må gerne medbringe telefon.
Vi kan kontaktes under hele lejren, hvis der skulle opstå en nødvendighed.
Telefonnumrene står nederst på siden.
SL2026-kollektionen:
Der er lavet en kollektion af SL2026-produkter (t-shirts, hatte, sokker, drikkedunke og kopper i forskellige lejrfarver). 
Dele af kollektionen kan ses og købes her: https://www.eventyrsport.dk/search?q=spejdernes+lejr eller her https://www.spejdersport.dk/outdoor/spejdernes-lejr-merch/
Men vil også kunne købes i udstyrsbutikkerne på selve lejren.
Sygesikringsbevis: 
I tilfælde af behov for lægehjælp på lejren er der indrettet et lejrhospital. Ved henvendelse her skal vi, som ved den normale skadestue/læge bruge et cpr-nummer. Derfor har vi behov for at alle medbringer en kuvert med fornavn og enhed indeholdende en kopi af sygesikringskortet. Kuverten vil kun blive åbnet, hvis der er behov for kontakt med skadestue/læge.
Kun Trop info 
Vi skal på en hejk fra onsdag til torsdag, hvor vi skal gå 7–8 km. På hejken skal man kun have soveting og vand med. Resten af ens ting bliver tilbage i lejren. Det er meget vigtigt at man har gode sko med.
Mere information:
Opstår der inden lejren spørgsmål eller forhold vi skal orienteres om, er I selvfølgelig velkomne til at henvende jer på facebook/mail/telefon.
Pakkeliste: - Alt pakkes i en rygsæk spejderen selv kan bære! Antal er vejledende .
· Regntøj 
· Varmt/vindtæt tøj
· Tørklæde
· Uniform
· Sovepose 
· Underlag ( Tjek at det virker!!)
· Strømper  7 stk
· Undertøj 7 stk
· T-shirt 5 stk
· Varm langærmet / Skiundertøj 1 stk
· Leggings/Bukser 5 stk
· Shorts efter vejret 2 stk
· Tandbørste
· Tandpasta 
· Deo
· Solcreme
· Sæbe
· Håndklæde
· Badetøj
· En pandelygte (Sørg for at den har fulde batterier)
· Drikkedunk 1 liter (Skal være opfyldt før start)
· Mobiltelefon (Kun Trop fuldt opladet)
· Powerbanks og oplader  (Kun Trop fuldt opladet)
· Kopi af sygesikringskort i lukket kuvert med fornavn og enhed på forsiden
· Lommeletter
· Bind og tamponer efter behov
· Dolk/lommekniv
· Skrivegrej og papir
· Mug eller kop
· Spisegrej
· Nattøj
· Sovebamse – hvis du har lyst
· Et viskestykke
· En mindre rygsæk til tur
· Sandaler/klipklappere/Birkenstock, Cross eller lignende
· GODE SKO – gerne vandtætte
· Gummistøvler efter behov
· MADPAKKE TIL FROKOST LØRDAG
· Lad være med at slæbe en masse slik og lignende med som du så skal bære ind på lejren. Der er rigelig mulighed for at købe noget på selve lejren.

Husk gode sko
Det er en stor lejr. Vi kommer til at gå meget rundt på lejren og skal på alle mulige sjove aktiviteter. Derfor er det vigtigt at have nogle gode sko på. Prøv gerne at gå en god tur i dem, så du helt sikkert på at det skal være dem du tager på. Efter en lang dag ude på diverse aktiviteter og vi kommer tilbage til lejren og så er det dejligt at have et par klippeklappere eller lignende med som man kan bruge efter en lang dag. Så man kan få luft fødderne.

Kontakt under lejren: 
Under lejren kan vi kontaktes via vores mobiltelefoner:
Juniorledere:
Jes: 50737131
Maria:  20654976 
Tina (lørdag til onsdag): 28558187
Tropsledere:
Lotte: 50485983
Milla: 31101224
Vi glæder os til en fantastisk lejr!!!!
--------------------------------------------------------------------------------------------------------
Ting der skal svares på via medlemsservice:
Navn på spejderen: 
Kan køre ud (den 18. juli), skriv ja/nej:
Antal pladser til spejdere med bagage: ________
Kan køre hjem (den 26. juli), skriv ja/nej:
Antal pladser til spejdere med bagage: ________
Når vi har modtaget alle tilbagemeldinger, vender vi tilbage med, hvem der skal gøre hvad – det nytter nemlig ikke noget, at vi er for mange biler, der kører afsted køre ud/hjem, da der er rigtig mange, der skal til/fra lejren samtidig.


image1.png
& A
SPZID=RNE=S LZIR

£2026

LY
QS

LI

Uy




